cyanic-selkie/wikianc huggingface dataset:
Συγγραφέας
Προστασία και εκπροσώπηση
Τα επαγγελματικά και βιομηχανικά συμφέροντα των συγγραφέων εκπροσωπούνται από διάφορες εθνικές ή περιφερειακές συντεχνίες ή ενώσεις. Στα παραδείγματα περιλαμβάνονται ενώσεις συγγραφέων στην Αυστραλία και τη Μεγάλη Βρετανία, στην Αραβία, την Αρμενία, το Αζερμπαϊτζάν, τον Καναδά, την Εσθονία, την Ουγγαρία, την Ιρλανδία, τη Μολδαβία, τις Φιλιππίνες, την Πολωνία, το Κεμπέκ, τη Ρουμανία, τη Ρωσία, το Σουδάν και την Ουκρανία. Στις Ηνωμένες Πολιτείες, υπάρχει τόσο συνεταιρισμός συγγραφέων όσο και Ένωση Εθνικών Συγγραφέων.
Βραβεία
μικρογραφία|Ο Νομπελίστας Σουηδός ποιητής και μεταφραστής [[Τούμας Τράνστρεμερ|Τόμας Τράνστρεμερ υπογράφει ένα βιβλίο για το έργο του από τον Μοντίρ Αχμέντ (2007)]] Υπάρχουν πολλά βραβεία για συγγραφείς των οποίων η γραφή έχει κριθεί εξαιρετική. Ανάμεσά τους είναι τα πολλά λογοτεχνικά βραβεία που δίνονται από μεμονωμένες χώρες, όπως το βραβείο Γκονκούρ και το βραβείο Πούλιτζερ, καθώς και διεθνή βραβεία όπως το βραβείο Νόμπελ Λογοτεχνίας. Ο Ρώσος συγγραφέας Μπόρις Παστερνάκ (1890-1960), υπό την πίεση της κυβέρνησής του, απέρριψε διστακτικά το βραβείο Νόμπελ που κέρδισε το 1958.
Εξωτερικοί σύνδεσμοι
Κατηγορία:Επαγγέλματα
Τακτελκαλέ (συνοικία Λευκωσίας)
Ο Τακτελκαλέ ή Τακτ Ελ Καλέ (γνωστός και ως Τακτακαλάς) είναι συνοικία του Δήμου Λευκωσίας.
Τοποθεσία
Στα βόρεια συνορεύει με τη συνοικία Γενί Τζαμί, στα ανατολικά με την Παναγία, στα νότια με τον Άγιο Αντώνιο και τον Άγιο Ιωάννη, στα δυτικά με την Ομεριέ και τη Χρυσαλινιώτισσα και στα βορειοδυτικά με τον Άγις Κασσιανό. Η συνοικία βρίσκεται δίπλα από τη Νεκρή Ζώνη.
Ονομασία
Η ονομασία Τακτελκαλέ (ή Τακτ-ελ-καλέ) προέρχεται από την τούρκικη γλώσσα. Taht στα τουρκικά σημαίνει ξύλο, ξυλουργός ή ξυλουργείο. Kale σημαίνει πύργος ή κάστρο. Υπάρχουν δύο εκδοχές για την προέλευση της ονομασίας της συνοικίας:
Η ονομασία της συνοικίας προφέρεται και ως Τακτακαλάς.
Παραπομπές
Κατηγορία:Συνοικίες Δήμου Λευκωσίας
Τεκτονοφυσική
Η Τεκτονοφυσική αποτελεί επιμέρους κλάδο της Γεωφυσικής, με βασικό αντικείμενο έρευνας και μελέτης των πάσης φύσεως φυσικών διεργασιών που συμβάλλουν στον σχηματισμό των διαφόρων γεωλογικών δομών, δια των τεκτονικών παραμορφώσεων. Το ερευνητικό έργο του κλάδου αυτού είναι ιδιαίτερα ευρύτατο που περιλαμβάνει από τους κόκκους των ορυκτών μέχρι και των τεκτονικών πλακών, καθώς και τομείς έρευνας της σεισμολογίας και της ηφαιστειολογίας
Ως δημιουργός του κλάδου αυτού αναφέρεται ο Μιχαήλ Βλαντιμίροβιτς Γζόβσκι, που δημοσίευσε σχετικές εργασίες το 1954 στη Μόσχα. Στις εργασίες του αυτές, ορίζοντας τις δομικές μονάδες του φλοιού της Γης και τους διάφορους μηχανισμούς παραμόρφωσης, ουσιαστικά προσδιόρισε τους ερευνητικούς στόχους της τεκτονοφυσικής.
Εξωτερικοί σύνδεσμοι
Κατηγορία:Γεωφυσική Κατηγορία:Τεκτονική
Βάσος Σιαρλή
Ο Βάσος Σιαρλή είναι Ελληνοκύπριος λογιστής και πολιτικός. Διετέλεσε Υπουργός Οικονομικών της Κύπρου.
Βιογραφικά στοιχεία
Ο Βάσος Σιαρλή γεννήθηκε το 1948. Φοίτησε σε σχολεία στο Λονδίνο. Ακολούθως σπούδασε λογιστική και εργάστηκε σε λογιστικά γραφεία του Λονδίνου για 18 χρόνια. Το 1985 επέστρεψε στην Κύπρο, όπου εργοδοτήθηκε από το Συγκρότημα Τράπεζας Κύπρου. Έπειτα, ανέλαβε Ανώτερος Διευθυντής της Υπηρεσίας Customer Management Services της Τράπεζας Κύπρου μέχρι το 1998. Την περίοδο 1998-2008 ήταν Γενικός Διευθυντής του Συγκροτήματος Τράπεζας Κύπρου, ενώ το 2010 διορίστηκε στη θέση του Πρώτου Γενικού Διευθυντή του Συγκροτήματος.
Την περίοδο 2009-10 διετέλεσε πρόεδρος του Διοικητικού Συμβουλίου του Συνδέσμου Τραπεζών Κύπρου. Επιπλέον, διετέλεσε πρόεδρος του Διοικητικού Συμβουλίου του Αντικαρκινικού Συνδέσμου Κύπρου. Το 2001 διορίστηκε από το Υπουργικό Συμβούλιο πρόεδρος του Οργανισμού Ασφάλισης Υγείας.
Πολιτική διαδρομή
Στις 24 Μαρτίου 2012 διορίστηκε Υπουργός Οικονομικών στην Κυβέρνηση Δημήτρη Χριστόφια, θέση στην οποία παρέμεινε έως την 1 Μαρτίου 2013.
Πηγές
Κατηγορία:Υπουργοί Οικονομικών (Κύπρος) Κατηγορία:Κύπριοι λογιστές Κατηγορία:Κυβέρνηση Δημήτρη Χριστόφια 2008
Ζωοδόχος Πηγή Κοζάνης
Για οικισμούς με το ίδιο όνομα δείτε το λήμμα: Ζωοδόχος Πηγή (αποσαφήνιση)
Η Ζωοδόχος Πηγή είναι ορεινό χωριό της Περιφερειακής Ενότητας Κοζάνης σε υψόμετρο 1.300 μέτρα.
Γεωγραφία - Ιστορία
Η Ζωοδόχος Πηγή βρίσκεται στα ανατολικά όρια με την Περιφερειακή Ενότητα Ημαθία, σε απόσταση 38,5 χλμ. Α.-ΒΑ. της Κοζάνης και 25 χλμ. ΝΔ. της Βέροιας. Μέχρι τη λειτουργία της Εγνατίας Οδού αποτελούσε σημαντικό οδικό κόμβο της ΕΟ Αλεξάνδρειας - Κοζάνης.
Σύμφωνα με την εκκλησιαστική παράδοση, τις αναφορές από γραπτά κείμενα και βιβλία και έπειτα από έρευνα του αρχιμανδρίτη Πορφύριου, ηγούμενου της Ιεράς Μονής Τιμίου Προδρόμου Βεροίας, η ιερή πηγή της Ζωοδόχου Πηγής αποτελεί θαύμα του Απόστολου Παύλου. Κατά τη β’ ιεραποστολική περιοδεία του ο Απόστολος των Εθνών Παύλος έρχεται με τη συνοδεία του στη Θεσσαλονίκη και κηρύσσει τον Λόγο και την Ανάσταση του Ιησού Χριστού. Διωκόμενοι από τους Εβραίους της Θεσσαλονίκης φτάνουν στη Βέροια και από εκεί μεταβαίνουν στο όρος Βέρμιο. Κυνηγημένοι και διψασμένοι, ενώ δεν υπάρχει γύρω τους πουθενά νερό παρά μόνο ερημιά και βουνά, ο Απόστολος Παύλος απευθύνει παράκληση στην Παναγία και ως άλλος Μωυσής, χτυπάει με τη ράβδο του τον βράχο και αυτός αναβλύζει νερό για να τους ξεδιψάσει. Έτσι, η τοποθεσία με τον βράχο και την πηγή ονομάστηκε Ζωοδόχος Πηγή, για αυτό και χτίστηκε ομώνυμος ναός, που σήμερα ανήκει στην ενορία Αγίου Γεωργίου Πολυμύλου, για να τιμήσουν την Παναγία. Η Ζωοδόχος Πηγή από τότε συνεχίζει να ξεδιψάει τους περαστικούς του άλλοτε αυξημένης κίνησης δρόμου, τους προσκυνητές της Ιεράς Μονής Παναγίας Σουμελάς στην Καστανιά Ημαθίας, καθώς και να προσφέρει στους κατοίκους Πολυμύλου και άλλων χωριών της περιοχής το πολύτιμο νερό της για να ποτίζουν τα χωράφια τους.
Διοικητικά
Ως οικισμός αναφέρεται επίσημα το 1961 να προσαρτάται στην τότε κοινότητα Πολυμύλου. Σύμφωνα με το σχέδιο Καλλικράτης, μαζί με τον Πολύμυλο, τους Αγίους Θεοδώρους, τον Λεβέντη και την Αγία Παρασκευή αποτελούν την τοπική κοινότητα Πολυμύλου που υπάγεται στη δημοτική ενότητα Ελλησπόντου του δήμου Κοζάνης. Η Ζωοδόχος Πηγή σύμφωνα με την απογραφή 2011 έχει πληθυσμό 3 κατοίκους.
Ιλμάρι Κιάντο
thumb|right|Ιλμάρι Κιάντο Ο Ιλμάρι Κιάντο (Ilmari Kianto, Πούλκιλα, 7 Μαΐου 1874 – Ελσίνκι, 27 Απριλίου 1970), γνωστός και ως Ιλμάρι Καλαμνίους και Ιλμάρι Ίκι-Κιάντο, ήταν Φινλανδός συγγραφέας.
Ήταν γιος του προτεστάντη πάστορα Καλαμνίους και σπούδασε φιλοσοφία και λογοτεχνία στο Ελσίνκι και στη Μόσχα. Μετά το πέρας των σπουδών του, ο Κιάντο, όπως αποκαλούσε ο ίδιος τον εαυτό του τώρα, δραστηριοποιήθηκε ως δάσκαλος και δημοσιογράφος στο Καγιαάνι και αργότερα ως ανεξάρτητος συγγραφέας στο Σουομισάλμι.
Χαρακτηριστικές του έργου του είναι οι νουβέλες Punainen viiva (Η κόκκινη γραμμή) και Ryysyrannan Jooseppi (Ιωσήφ της άθλιας παραλίας), που σχολιάζουν την κοινωνική πραγματικότητα, πραγματευόμενες την φτώχεια των αγροτών της βόρειας Φινλανδίας.
Ο Ιλμάρι Κιάντο πέθανε σε ηλικία 96 ετών, στο Ελσίνκι.
Εξωτερικοί σύνδεσμοι
Κατηγορία:Φινλανδοί λογοτέχνες Κατηγορία:Φινλανδοί ποιητές
Άγιες Παρασκιές Ηρακλείου
300px|thumb|right|Ναός της Αγίας Ζώνης στις Άγιες Παρασκιές. Οι Άγιες Παρασκιές  (επίσημο: αι Άγιαι Παρασκιαί) ή Αγιές Παρασκιές είναι χωριό και έδρα ομώνυμης κοινότητας του Δήμου Αρχανών-Αστερουσίων στην Περιφερειακή Ενότητα Ηρακλείου της Κρήτης. Είναι χτισμένο σε πανοραμικό ύψωμα, επί της οδού προς Καστέλλι Πεδιάδος. Ανήκε στην Επαρχία Πεδιάδος. Στον οικισμό λειτουργεί δημοτικό σχολείο και περιφερειακό ιατρείο.
Ονομασία
Η ονομασία του οφείλεται στις πολλές εκκλησίες που υπήρξαν εκεί και ήταν αφιερωμένες στην Αγία Παρασκευή.
Στο χωριό διασώζονται τα ερείπια πέντε ναών, που είναι αφιερωμένοι στην Αγία. Οι δυο από αυτούς βρίσκονται μέσα στις Άγιες Παρασκιές. Σημαντικοί ναοί είναι επίσης ο Άγιος Γεώργιος και η εκκλησία της Αγίας Ζώνης, με παλιές τοιχογραφίες.
Η κύρια ασχολία των κατοίκων είναι η γεωργία (αμπέλια, σταφίδες, ελιές).
Ιστορικά στοιχεία
Δείτε Κοινότητα Αγίων Παρασκιών
Πληθυσμός
(σε παρένθεση ο πληθυσμός της τοπικής κοινότητας).
Εξωτερικοί σύνδεσμοι
Αγιες Παρασκιες Αγιες Παρασκιες Κατηγορία:Δήμος Αρχανών - Αστερουσίων
Παναγής Βουρλούμης
Ο Παναγιώτης «Παναγής» Βουρλούμης (Κούμανι Ηλείας 1867 - Αθήνα Ιανουάριος 1950 ) ήταν πολιτικός, νομικός και οικονομολόγος, γνωστός ως ένας από τους κυριότερους συνεργάτες του Ελευθερίου Βενιζέλου. Καταγόταν από γνωστή οικογένεια, Βουρλούμη, σταφιδεμπόρων της Πάτρας με καταγωγή από την Ηλεία.
Βιογραφία
Ήταν γιος του Αθανάσιου Βουρλούμη και της Χρυσάφως Μπαμπαλή, αδελφός του ήταν ο Θεόδωρος. Ήταν παντρεμένος με την Ελευθερία, ανιψιά του Χρήστου Κορύλλου, γιος του ήταν ο ζωγράφος Ανδρέας Βουρλούμης και εγγονός του είναι ο Παναγής Βουρλούμης.
Σπούδασε νομική στο Πανεπιστήμιο Αθηνών στη Γαλλία και την Αγγλία, το 1877 στάλθηκε κι εργάστηκε στη Μασσαλία ως διευθυντής σε γραφείο εξαγωγής σταφίδας. Απέκτησε πτυχίο νομικής και το 1876 μετέβη στην Αγγλία κι έπειτα στη Γαλλία. Το 1894 επέστρεψε κι ίδρυσε στην Πάτρα δική του επιχείρηση, σταφιδεμπόριο, που άκμασε για πάνω από 50 χρόνια. Σε διαφημιστική καταχώρηση του 1920 φαίνεται ότι ο Παναγής Βουρλούμης ασχολούνταν και με τραπεζικές εργασίες.
Η πολιτική του καριέρα
Πρώτη φορά ασχολήθηκε με την πολιτική κι εκλέχθηκε βουλευτής του Κόμματος των Φιλελευθέρων Αχαιοήλιδος στη Β΄ Αναθεωρητική Βουλή του Νοεμβρίου του 1910. Επανεξελέγη βουλευτής Αχαιοήλιδος στις εκλογές του 1912 και του Μαΐου του 1915 και Αθηνών το 1928 και το 1932 με το κόμμα των Φιλελευθέρων.
Διετέλεσε υπουργός Επισιτισμού (1918-1920) και Εθνικής Οικονομίας (1928-1932). Ως υπουργός Εθνικής Οικονομίας στην Κυβέρνηση Ελευθερίου Βενιζέλου του 1928 ίδρυσε τον Αυτόνομο Οργανισμό Τουρισμού (1929), την Εργατική Εστία, τον Ταπητουργικό Οργανισμό, τη Σιβιτανίδειο Σχολή, αναδιοργάνωσε τη Στατιστική Υπηρεσία Ελλάδος και προώθησε το νομοσχέδιο για την ίδρυση του ΙΚΑ. Απέτυχε στις εκλογές του 1933 και μετά τον θάνατο του Βενιζέλου αποσύρθηκε από την πολιτική.
Είχε διατελέσει επίσης πρόεδρος του Διοικητικού Συμβουλίου της Παναχαΐκής.
Παραπομπές
Κατηγορία:Έλληνες νομικοί Κατηγορία:Έλληνες οικονομολόγοι Κατηγορία:Έλληνες υπουργοί Επισιτισμού Κατηγορία:Έλληνες υπουργοί Εθνικής Οικονομίας Κατηγορία:Βουλευτές Αθηνών Κατηγορία:Παναχαϊκή Γ.Ε. Κατηγορία:Βουλευτές εκλεγμένοι με το κόμμα των Φιλελευθέρων Κατηγορία:Βουλευτές Αχαΐας-Ήλιδος Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
1897
Η παρούσα σελίδα αφορά το έτος 1897 κατά το Γρηγοριανό ημερολόγιο
Εξωτερικοί σύνδεσμοι
Κατηγορία:Έτη
Εθνόσημο του Παλάου
right|thumb|Το εθνόσημο του Παλάου. Το εθνόσημο του Παλάου χρησιμοποιείται επίσημα από τότε που η χώρα έγινε ανεξάρτητη, την 1η Οκτωβρίου του 1994. Στη σημερινή του μορφή υπάρχει από την 1η Ιανουαρίου του 1981, οπότε και καθιερώθηκε. Είναι χαρακτηριστικό ότι μοιάζει με την προηγούμενη επίσημη σφραγίδα του Εδάφους Υπό την Εντολή των Νησιών του Ειρηνικού. Στο εθνόσημο διαβάζουμε την επιγραφή "Olbiil era kelulau-Republic of Palau", που σημαίνει "Δημοκρατία του Παλάου".
Παραπομπές
Παλαου Κατηγορία:Εθνικά σύμβολα του Παλάου
Πάρης Ανδράλας
Ο Πάρης (Παρασκευάς) Ανδράλας (γεν. 2 Δεκεμβρίου 1978) είναι πρώην Έλληνας ποδοσφαιριστής από τον Πειραιά και νυν προπονητής. Έχει ύψος 1,79μ. και αγωνιζόταν ως αμυντικός και αμυντικό χαφ.
Διακρινόταν για τη σταθερότητα και τη συνέπεια του παιχνιδιού του γι' αυτό καθιερώθηκε σε όλες τις ομάδες που έπαιξε κατά καιρούς.
Ποδοσφαιρική καριέρα
Ξεκίνησε επαγγελματικά το ποδόσφαιρο στην Προοδευτική, η οποία τον απέκτησε το 1995 από την Πειραϊκή. Με τη φανέλα της Προοδευτικής έκανε ντεμπούτο στα πρωταθλήματα της Β' Εθνικής και Α' Εθνικής κατηγορίας και αγωνίστηκε μέχρι και το 2004. Στη συνέχεια μεταπήδησε στον ΠΑΟΚ, με τη φανέλα του οποίου αγωνίστηκε για ενάμισι χρόνο. Ακολούθως, τον Ιανουάριο του 2006 πήρε μεταγραφή στο Λεβαδειακό, με τον οποίο αγωνίστηκε για τρεισήμισι χρόνια. Το 2009 μεταπήδησε στον ΠΑΣ Γιάννενα, με τον οποίο πήρε τον τίτλο της Β΄ Εθνικής το 2011. Το 2012 μεταγράφηκε στον Πανιώνιο στον οποίο έπαιξε για ένα χρόνο και αποτέλεσε ο τελευταίος σύλλογος της καριέρας του που αγωνίστηκε στην Α' Εθνική.
Στη συνέχεια, το 2013 μεταγράφηκε στον Αχαρναϊκό και τον Ιανουάριο του 2014, στο β' μισό της χρονιάς 2013-14, μεταγράφηκε σαν ελεύθερος στη Θύελλα Ραφήνας, με την οποία ολοκλήρωσε και την εν λόγω χρονιά. Τον Ιούνιο του ίδιου έτους μεταγράφηκε στον Διαγόρα Ρόδου με τον οποίο αγωνίστηκε τη χρονιά 2014-15 και τον Μάϊο του 2015 επέστρεψε στην Προοδευτική, με τη φανέλα της οποίας αγωνίστηκε στην Α' Ε.Π.Σ. Πειραιά, κάνοντας σύνολο 18 συμμετοχές (14 στο πρωτάθλημα και 4 στο Κύπελλο Πειραιά) μέχρι τον Ιανουάριο του 2016, που αποδεσμεύτηκε από την ομάδα και ακολούθως σταμάτησε την ποδοσφαιρική καριέρα του.
Μετά το ποδόσφαιρο
Στα τέλη του Ιουνίου του 2016 και έχοντας πλέον αποσυρθεί από την ενεργό δράση ως ποδοσφαιριστής, ανέλαβε ως προπονητής το εφηβικό τμήμα της Προοδευτικής και παράλληλα υπεύθυνος των ακαδημιών. Τον Οκτώβριο του ίδιου έτους ανέλαβε προπονητής της πρώτης ομάδας των «βυσσινί» στη Γ΄ Εθνική, με βοηθό του τον πρώην ποδοσφαιριστή και άλλοτε συμπαίκτη του στην Προοδευτική, Βασίλη Σπέρτο. Στην Προοδευτική εργάστηκε ένα εξάμηνο, μέχρι τον Απρίλιο του 2017 και υπό την τεχνική του ηγεσία η ομάδα πραγματοποίησε αξιόλογη πορεία. Το καλοκαίρι του 2017 ανέλαβε την τεχνική ηγεσία του Α.Σ. Ρόδος, όπου και εργάστηκε μέχρι τον Δεκέμβριο. Τον Ιανουάριο του 2018 ανέλαβε την τεχνική ηγεσία του Φωστήρα Ταύρου, και τον Οκτώβριο του ίδιου έτους την τεχνική ηγεσία του Αστέρα Ιτέας.
Το καλοκαίρι του 2019 ανέλαβε την τεχνική ηγεσία του Αιολικού Μυτιλήνης, από τον οποίο όμως αποχώρησε μέσα σε σύντομο χρονικό διάστημα. Τον Σεπτέμβριο ανέλαβε εκ νέου τον Αστέρα Ιτέας, ενώ λίγους μήνες αργότερα και συγκεκριμένα τον Δεκέμβριο, αποχώρησε από την ομάδα της Ιτέας και ακολούθως ανέλαβε εκ νέου την τεχνική ηγεσία του Φωστήρα. Στην ομάδα του Ταύρου εργάστηκε έως και τον Οκτώβριο του 2020 και τον Δεκέμβριο του ίδιου έτους, προσλήφθηκε στη θέση του βοηθού προπονητή στον Π.Α.Σ. Λαμία, ως βοηθός του Μιχάλη Γρηγορίου, όπου και εργάστηκε έως τον Μάρτιο του 2022.
Παραπομπές
Κατηγορία:Έλληνες ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Προοδευτικής Κατηγορία:Ποδοσφαιριστές Πανιωνίου Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές Λεβαδειακού Κατηγορία:Ποδοσφαιριστές Π.Α.Σ. Γιάννινα Κατηγορία:Ποδοσφαιριστές Αχαρναϊκού Α.Ο. Κατηγορία:Ποδοσφαιριστές Διαγόρα Ρόδου Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Γ΄ Εθνικής Ελλάδας Κατηγορία:Έλληνες προπονητές ποδοσφαίρου Κατηγορία:Προπονητές ποδοσφαίρου Προοδευτικής Κατηγορία:Προπονητές ποδοσφαίρου Α.Σ. Ρόδου Κατηγορία:Προπονητές ποδοσφαίρου Φωστήρα
Μπάκιγχαμσιρ
Το Μπάκιγχαμσαϊρ (αγγλικά: Buckinghamshire) βρίσκεται στην κεντρική Αγγλία εκτεινόμενο από Β-ΒΔ προς Ν-ΝΑ, δυτικότερα του Λονδίνου. Συνορεύει δυτικά με το Όξφορντσιρ και ανατολικά με το Μπέτφορντσιρ και το Χέρντφορντσιρ. Έχει έκταση περίπου 1.940 τ.χλμ. και ο πληθυσμός του το 1951 αριθμούσε 386.164 κατοίκους. Είναι γνωστό και ως "Μπακς". Πρωτεύουσα της κομητείας είναι το Έιλσμπερι (Aylesbury).
Παραπομπές
Κατηγορία:Κομητείες της Αγγλίας
Μπογκιτσέβιτσι
Το Μπογκοτσέβιτσι (σερβικά κυριλλικά: Богићевићи) είναι χωριό στο κέντρο του Μαυροβουνίου, εντός του Δήμου του Ντανίλοβγκραντ.
Παραπομπές
Κατηγορία:Χωριά του Μαυροβουνίου Κατηγορία:Οικισμοί του Ντανίλοβγκραντ
Μαύρη σημαία (Ισλάμ)
Η μαύρη σημαία και το μαύρο χρώμα έχουν χρησιμοποιηθεί ως σύμβολα του Ισλάμ από την εποχή της ίδρυσής του. Κατά την ισλαμική παράδοση ο Προφήτης Μωάμεθ έφερε μια μαύρη σημαία την οποία είχε κατασκευάσει από τη μαντήλα της συζύγου του Αϊσά. Μεταξύ άλλων το σύμβολο αυτό συνδέεται με το Χαλιφάτο των Αβασιδών. Με την άνοδο του ισλαμικού εθνικισμού στον 20ό αιώνα, το μαύρο έγινε μέρος της Παναραβικής Σημαίας και πολλών ισλαμικών κρατών, όπως της Αιγύπτου, του Ιράκ, της Ιορδανίας, της Λιβύης κλπ. Από τη δεκαετία του 1990 έχει χρησιμοποιηθεί από διάφορες ισλαμικές οργανώσεις.
Παραπομπές
Κατηγορία:Σημαίες
Ο Σκαθαροζούμης
Ο Σκαθαροζούμης (αγγλικά: Beetlejuice) είναι αμερικανική κωμωδία φαντασίας παραγωγής 1988 σε σκηνοθεσία Τιμ Μπάρτον. Πρωταγωνιστούν οι Τζίνα Ντέιβις, Άλεκ Μπάλντουιν, Γουινόνα Ράιντερ, Κάθριν Ο' Χάρα, Τζέφρεϊ Τζόουνς, Σίλβια Σίντνεϊ και Μάικλ Κίτον στον ομώνυμο ρόλο. Η ταινία αφηγείται την ιστορία ενός πρόσφατα πεθαμένου ζευγαριού που γίνονται φαντάσματα και στοιχειώνουν το όμορφο και ήσυχο σπίτι τους. Όταν μια οικογένεια από τη Νέα Υόρκη μετακομίζει στο σπίτι, τα φαντάσματα καλούν τον ενοχλητικό και πονηρό βιοεξορκιστή ονόματι Σκαθαροζούμη από τον κάτω κόσμο ώστε να τους τρομάξει και να τους διώξει.
Ο Σκαθαροζούμης απέσπασε θετικά σχόλια από τους κριτικούς, έγινε μεγάλη εμπορική επιτυχία αποφέροντας 74,7 εκατομμύρια δολάρια παγκοσμίως και βραβεύτηκε με Όσκαρ. Η επιτυχία της ταινίας οδήγησε στη δημιουργία μιας τηλεοπτικής σειράς κινουμένων σχεδίων σε παραγωγή του Μπάρτον και σε μία πιθανή συνέχεια που μέχρι σήμερα δεν έχει υλοποιηθεί με τον τίτλο Beetlejuice Goes Hawaiian. Ωστόσο, το Μάιο του 2012 ανακοινώθηκε ότι η συνέχεια είναι στο στάδιο της παραγωγής.
Πλοκή
Η Μπάρμπαρα και ο Άνταμ Μέιτλαντ αποφασίζουν να περάσουν τις διακοπές τους διακοσμώντας το καινούριο τους σπίτι. Ενώ το ζευγάρι επιστρέφει από την πόλη, η Μπάρμπαρα, για να αποφύγει να χτυπήσει έναν σκύλο, ρίχνει το αυτοκίνητο από μια γέφυρα και σκοτώνονται. Επιστρέφουν σπίτι σαν πνεύματα και συνειδητοποιούν ότι μπορεί και να έχουν πεθάνει. Ένα βιβλίο με τον τίτλο Εγχειρίδιο για τους πρόσφατα πεθαμένους τους κάνει ακόμα πιο καχύποπτους ότι είναι όντως νεκροί.
Στην πορεία, η ήσυχη νεκρή ζωή των Μέιτλαντ, διακόπτεται όταν το σπίτι τους πωλείται και μια ενοχλητική οικογένεια από τη Νέα Υόρκη έρχεται να εγκατασταθεί. Η οικογένεια Ντιτζ αποτελείται από τους Τσαρλς, τη σύζυγό του Ντέλια και την κόρη τους Λίντια. Κάτω από την καθοδήγηση του διακοσμητή Όθο, οι Ντιτζ μεταμορφώνουν το σπίτι σε εκκεντρικό και πλούσιο σε μοντέρνα τέχνη οίκημα. Οι Μέιτλαντ ζητούν βοήθεια από την μεταθανάτια κοινωνική τους λειτουργό, την Τζούνο, που τους πληροφορεί ότι πρέπει να μείνουν στο σπίτι για 125 χρόνια και αν θέλουν οι Ντιτζ να φύγουν είναι στο δικό τους χέρι να τους τρομάξουν. Οι προσπάθειές τους όμως αποδίδονται άκαρπες.
Παρόλο που το ζευγάρι παραμένει αόρατο στους Τσαρλς και Ντέλια, η κόρη τους Λίντια μπορεί να το βλέπει και μάλιστα γίνεται φίλη μαζί τους. Οι Μέιτλαντ, και ενώ η Τζούνο τους προειδοποίησε να μην το κάνουν, επικοινωνούν με τον Σκαθαροζούμη, ένα βιοεξορκιστή, για να διώξει τους Ντιτζ. Ο Σκαθαροζούμης όμως ενδιαφέρεται περισσότερο για τη Λίντια και μάλιστα για τον γάμο του μαζί της, με σκοπό να επιστρέψει στη χώρα των ζωντανών. Θα χρειαστεί η συνεργασία των Μέιτλαντ με την Λίντια για να νικήσουν τον Σκαθαροζούμη και να τον στείλουν για πάντα στον άλλον κόσμο.
Ανάπτυξη
Μετά την εισπρακτική επιτυχία του Η μεγάλη περιπέτεια του Πίουι, ο Τιμ Μπάρτον δεν έβρισκε κανένα καλό σενάριο για την επόμενη ταινία του. Μέχρι που έλαβε το σενάριο του Μάικλ ΜακΝτάουελ με τίτλο "Ο Σκαθαροζούμης".
Η αρχική επιλογή του Μπάρτον για τον ομώνυμο ρόλο ήταν ο Σάμι Ντέιβις Τζούνιορ, αλλά οι παραγωγοί πρότειναν το Μάικλ Κίτον. Ακολούθησε η Τζίνα Ντέιβις. Για το υπόλοιπο καστ χρειάστηκε πολύς χρόνος να τους πείσουν να παίξουν, λόγω του παράξενου σεναρίου.
Σενάριο
Το αρχικό σενάριο του Μάικλ ΜακΝτάουελ ήταν λιγότερο κωμικό και πολύ πιο βίαιο. Το ατύχημα των Μέιτλαντ ήταν πιο τρομακτικό, με το ζευγάρι να φωνάζει για βοήθεια καθώς πνιγόταν, ενώ ο Σκαθαροζούμης ήταν δαίμονας που είχε σκοπό να σκοτώσει τους Ντιτζ αντί να τους τρομάξει και να βιάσει τη Λίντια αντί να την παντρευτεί. Επίσης, στο σενάριο υπήρχε και άλλο παιδί της οικογένειας Ντιτζ, την εννιάχρονη Κάθυ, το μόνο άτομο που έβλεπε τους Μέιτλαντ και ο στόχος του Σκαθαροζούμη που στο κρεσέντο της ταινίας την ακρωτηρίαζε μεταμφιεσμένος σε άγριο σκίουρο. Το φιλμ θα τέλειωνε με τους Μέιτλαντ, Ντιτζ και Όθο να εξορκίζουν και να καταστρέφουν τον Σκαθαροζούμη.
Όταν ο Μπάρτον προσέλαβε τον Γουόρεν Σκάρεν να κάνει αλλαγές στο σενάριο, ο τόνος του άλλαξε δραστικά, απεικονίζοντας τη μετά θάνατον ζωή ως περίπλοκη γραφειοκρατία και τον Σκαθαροζούμη από μανιακό δολοφόνο σε διεστραμένο που φέρνει μπελάδες.
Box office
Ο Σκαθαροζούμης έκανε πρεμιέρα στην πρώτη θέση με 8.000.000 δολάρια στο πρώτο του σαββατοκύριακο. Η ταινία συνολικά απέφερε στην Αμερική 74,7 εκατομμύρια δολάρια. Αποδείχτηκε μεγάλη εισπρακτική επιτυχία, με τον προϋπολογισμό της ταινίας να είναι μόλις 15 εκατομμύρια δολάρια.
Βραβεία & Υποψηφιότητες
Το Αμερικανικό Ινστιτούτο Κινηματογράφου κατέταξε τον Σκαθαροζούμη στην 88η θέση στη λίστα AFI 100 Χρόνια... 100 Γέλια.(έκδοση 10ης επετείου)
Η ταινία κέρδισε το βραβείο του κρόνου για καλύτερη ταινία τρόμου και το βραβείο του κρόνου για Β' Γυναικείο Ρόλο που δόθηκε στην Σίλβια Σίντνει και η ταινία ήταν υποψήφια για το βραβείο Saturn Β' Ανδρικό Ρόλο, για τον Μάικλ Κίτον.
Πιθανή συνέχεια
Η επιτυχία του φιλμ οδήγησε σε μια σειρά κινουμένων σχεδίων σε παραγωγή του ίδιου του Μπάρτον. Η σειρά προβλήθηκε από το 1989 μέχρι το 1991.
Ο Μπάρτον προσέλαβε τον Τζόναθαν Γκεμς να γράψει τη συνέχεια με τίτλο Beetlejuice Goes Hawaiian το 1990. Η ιστορία ακολουθούσε την οικογένεια Ντιτζ να μετακομίζει στη Χαβάη όπου χτίζουν εξοχικό. Σύντομα ανακαλύπτουν ότι το σπίτι χτίζεται πάνω σε έναν τάφο ενός αρχαίου χαβανέζικου πνεύματος. Το πνεύμα επιστρέφει από τον άλλο κόσμο για να προκαλέσει μπελάδες και τότε έρχεται ο Σκαθαροζούμης για να σώσει την κατάσταση. Οι Μάικλ Κίτον και Ουινόνα Ράιντερ συμφώνησαν να επαναλάβουν τους ρόλους τους με την προϋπόθεση τη σκηνοθεσία να αναλάβει ο Μπάρτον. Ο Μπάρτον όμως τότε αποφάσισε να ασχοληθεί με την ταινία Ο Μπάτμαν επιστρέφει.
Παρ' όλα αυτά μια συνέχεια του Σκαθαροζούμη ενδιέφερε ακόμα τον Μπάρτον. Προσέλαβε τον Ντιάνελ Γουότερς να κάνει αλλαγές στο σενάριο. Τον Αύγουστο του 1993, ο παραγωγός Ντέιβιντ Γκέφεν προσέλαβε την Πάμελα Νόρις να ξανακάνει αλλαγές στο σενάριο. Το Μάρτιο του 1997 ο Γκεμς δήλωσε ότι "Το σενάριο του Beetlejuice Goes Hawaiian ανήκει ακόμα στην εταιρία The Geffen Film Company και το πιθανότερο είναι να μην υλοποιηθεί ποτέ. Δεν θα μπορούσε να γίνει έτσι κι αλλιώς. Η Ουινόνα είναι πλέον πολύ μεγάλη για τον ρόλο και ο μόνος τρόπος που θα μπορούσε να λειτουργήσει θα ήταν να δοθούν σε άλλους ηθοποιούς οι ρόλοι".
Το Φεβρουάριο του 2012, ο Μάικλ Κίτον συναντήθηκε με τον σεναριογράφο Σεθ Γκράχαμ-Σμιθ να συζητήσουν για την πιθανή συνέχεια του Σκαθαροζούμη. Ο Γκράχαμ-Σμιθ είπε "Μιλήσαμε αρκετές ώρες. Είναι προτεραιότητα για τη Warner Bros. Είναι προτεραιότητα για τον Τιμ. Ο Κίτον ήθελε να το κάνει για 20 χρόνια και θα μιλήσει σε οποιονδήποτε γι' αυτό".
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες φαντασίας Κατηγορία:Ταινίες παραγωγής Warner Bros. Κατηγορία:Ταινίες του 1988 Κατηγορία:Αγγλόφωνες ταινίες Κατηγορία:Αμερικανικές κωμικές ταινίες τρόμου Κατηγορία:Αμερικανικές ταινίες μαύρης κωμωδίας Κατηγορία:Ταινίες γυρισμένες στο Βερμόντ Κατηγορία:Ταινίες σε σκηνοθεσία Τιμ Μπάρτον
Δήμος Καλαβρύτων
Ο Δήμος Καλαβρύτων είναι δήμος της Περιφέρειας Δυτικής Ελλάδας, εκτεινόμενος στην ενδοχώρα της Αχαΐας και της βόρειας Πελοποννήσου. Λειτουργεί από το 1944 έχοντας αλλάξει δύο φορές μορφή με την εφαρμογή των διοικητικών μεταρρυθμίσεων «Καποδίστριας» το 1997 και «Καλλικράτης» το 2010. Ο Δήμος Καλαβρύτων υπήρξε και παλιότερα, πριν το 1944, την χρονική περίοδο 1835-1912. Πρόκειται για το δεύτερο μεγαλύτερο σε έκταση καλλικρατικό δήμο στην Ελλάδα.
Έδρα του δήμου είναι τα Καλάβρυτα.
Δήμος Καλαβρύτων (1835-1912)
Ο Δήμος Καλαβρύτων σχηματίσθηκε για πρώτη φορά με το Β.Δ. της 8ης Απριλίου του 1835, ως Δήμος της Επαρχίας Καλαβρύτων. Κατατάχθηκε στη Β΄ τάξη, με πληθυσμό 2.492 κατοίκους και έδρα τα Καλάβρυτα.
Οι οικισμοί που τον αποτελούσαν εκτός από τα Καλάβρυτα ήταν οι εξής: Βραχνί, Σούβαρδο, Κραστικοί, Βυσωκά και η Μονή Αγίας Λαύρας. Το 1841 στο Δήμο Καλαβρύτων προσαρτήθηκαν οι οικισμοί που αποτελούσαν τους γειτονικούς Δήμους Καλλιφωνίας και Σουδενών. Οι οικισμοί όμως αυτοί αποσπάστηκαν από το Δήμο Καλαβρύτων το 1870 όταν έγινε ανασύσταση των Δήμων Καλλιφωνίας και Σουδενών. Αργότερα προσαρτήθηκαν στο Δήμο Καλαβρύτων και οι οικισμοί Αυλαίς, Ραλλιά και Πρίμησι. Το 1912 ο Δήμος καταργήθηκε και στη θέση του δημιουργήθηκαν δύο Κοινότητες, η Κοινότητα Καλαβρύτων και η Κοινότητα Βυσωκάς.
Δήμος Καλαβρύτων (1944-1997)
Ο Δήμος Καλαβρύτων ανασυστάθηκε το 1944 οπότε και αναβαθμίστηκε η μέχρι τότε Κοινότητα Καλαβρύτων σε δήμο. Ο δήμος περιλάμβανε εκτός από τα Καλάβρυτα τους οικισμούς Αυλώνα, Βραχνί, Κραστικοί, Σούβαρδο και τη Μονή Αγίας Λαύρας.
Πρόγραμμα Καποδίστριας (1997-2010)
Σύμφωνα με το πρόγραμμα Καποδίστριας, ο δήμος διευρύνθηκε με τη συνένωση 30 παλαιότερων γειτονικών του κοινοτήτων, οι οποίες αποτέλεσαν στη συνέχεια τα υπόλοιπα δημοτικά διαμερίσματα του νέου Δήμου Καλαβρύτων. Είχε έκταση 531.797 στρέμματα και 7.243 κατοίκους (απογραφή 2001) και είχε έδρα τα Καλάβρυτα. thumb|280px|Τα όρια του καποδιστριακού Δήμου Καλαβρύτων από το [[1999 έως το 2010.]]
Δημοτική αρχή
Καποδιστριακός δήμος Καλαβρύτων (1/1/1999-31/12/2010)
Καλλικρατικός δήμος Καλαβρύτων (1/1/2011-σήμερα)
Δημοτική Ενότητα Καλαβρύτων
Η «Καλλικρατική» Δημοτική Ενότητα Καλαβρύτων ταυτίζεται γεωγραφικά και διοικητικά με τον "Καποδιστριακό" Δήμο Καλαβρύτων (1998-2010).
Ο «Καποδιστριακός» δήμος περιλάμβανε τα παρακάτω δημοτικά διαμερίσματα και οικισμούς :
Καλλικρατικός Δήμος Καλαβρύτων
Ο δήμος στη σημερινή του μορφή προέκυψε με εφαρμογή του προγράμματος Καλλικράτης οπότε και συνενώθηκαν σ' αυτόν οι γειτονικοί του "Καποδιστριακοί" δήμοι Αροανίας, Λευκασίου και Παΐων. Καταλαμβάνει το νοτιότερο τμήμα του Νομού Αχαΐας, το οποίο σχεδόν στο σύνολό του συμπίπτει με την παλαιότερη Επαρχία Καλαβρύτων. Έχει έκταση 1.065,5 τ.χλμ και μόνιμο πληθυσμό 11.045 κατοίκους σύμφωνα με την απογραφή του 2011. Έδρα του δήμου είναι τα Καλάβρυτα.
Αξιοθέατα
Στην περιοχή του Δήμου Καλαβρύτων βρίσκονται: η Ιερά Μονή Αγίας Λαύρας, η Ιερά Μονή Μεγάλου Σπηλαίου, το Μουσείο Καλαβρυτινού Ολοκαυτώματος και το μνημείο των εκτελεσθέντων του 1943. Στην κορυφή του Χελμού, εντός των ορίων του δήμου, βρίσκεται το Τηλεσκόπιο Αρίσταρχος ενώ στην πόλη των Καλαβρύτων καταλήγει ο Οδοντωτός σιδηρόδρομος Διακοπτού-Καλαβρύτων. Τα φυσικά αξιοθέατα του δήμου περιλαμβάνουν το Φαράγγι του Βουραϊκού, τα Ύδατα της Στυγός και το Σπήλαιο των Λιμνών. Κοντά στα Καλάβρυτα βρίσκεται και το Χιονοδρομικό κέντρο Καλαβρύτων.
Αθλητισμός
Στο δήμο εδρεύουν δύο ποδοσφαιρικοί σύλλογοι. Σε παρένθεση αναγράφεται η κατηγορία στην οποία αγωνίζονται κατά την περίοδο 2015-2016:
Στο δήμο εδρεύουν δύο σύλλογοι καλαθοσφαίρισης. Σε παρένθεση αναγράφεται η κατηγορία στην οποία αγωνίζονται κατά την περίοδο 2015-2016:
Εξωτερικοί σύνδεσμοι
Κ Κ *
Υπεράσιος
Κατά την ελληνική μυθολογία ο Υπεράσιος ή Υπερήσιος ή Ίππασος ήταν βασιλιάς της Αχαΐας, πατέρας των Αργοναυτών Αστερίονα και Αμφίονα. Γιοι του ήταν επίσης οι Άκτορας, Ίφιτος, και Ναύβολος.
Η καταγωγή τους ήταν από την Πελλήνη ή Παλλήνη της Αχαΐας.
Πηγές
Κατηγορία:Πελλήνη Κατηγορία:Μυθικοί βασιλείς της Αχαΐας
Θειούχο ασβέστιο
Το θειούχο ασβέστιο είναι η χημική ένωση με χημικό τύπο CaS. Αυτό το λευκό υλικό κρυσταλλώνεται σε κύβους σαν αλάτι. Το θειούχο ασβέστιο έχει μελετηθεί ως συστατικό σε μια διαδικασία που θα ανακυκλώνει τον γύψο, ένα προϊόν αποθείωσης των καυσαερίων. Όπως πολλά άλατα που περιέχουν ιόντα σουλφιδίου, το θειούχο ασβέστιο τυπικά έχει μια οσμή υδρόθειο, η οποία προκύπτει από μικρή ποσότητα αυτού του αερίου που σχηματίζεται από την υδρόλυση του άλατος.
Όσον αφορά την ατομική του δομή, το θειούχο ασβέστιο κρυσταλλώνεται στο ίδιο μοτίβο με το χλωριούχο νάτριο (NaCl), υποδεικνύοντας ότι ο δεσμός σε αυτό το υλικό είναι εξαιρετικά ιοντικός. Το υψηλό σημείο τήξης είναι επίσης συνεπές με την περιγραφή του ως ιοντικού στερεού. Στον κρύσταλλο, κάθε ιόν S2- περιβάλλεται από ένα οκτάεδρο έξι ιόντων Ca2+ και συμπληρωματικά, κάθε ιόν Ca2+ περιβάλλεται από έξι ιόντα S2-. Κατηγορία:Άλατα Κατηγορία:Ενώσεις ασβεστίου Κατηγορία:Ενώσεις θείου
Παραγωγή
Το θειούχο ασβέστιο παράγεται με «ανθρακοθερμική αναγωγή» του θειικού ασβεστίου, η οποία συνεπάγεται τη μετατροπή του άνθρακα, συνήθως ως ξυλάνθρακα, σε διοξείδιο του άνθρακα:
και μπορεί να αντιδράσει περαιτέρω:
Στη δεύτερη αντίδραση το θειικό άλας (+6 κατάσταση οξείδωσης ) οξειδώνει το σουλφίδιο (-2 κατάσταση οξείδωσης) σε διοξείδιο του θείου (+4 κατάσταση οξείδωσης), ενώ ανάγεται σε διοξείδιο του θείου το ίδιο (+4 κατάσταση οξείδωσης).
Το θειούχο ασβέστιο είναι επίσης ένα υποπροϊόν της διαδικασίας Leblanc, μιας άλλοτε σημαντικής βιομηχανικής διαδικασίας για την παραγωγή ανθρακικού νατρίου. Σε αυτή τη διαδικασία το θειούχο νάτριο αντιδρά με το ανθρακικό ασβέστιο:
Εκατομμύρια τόνοι αυτού του υποπροϊόντος θειούχου ασβεστίου απορρίφθηκαν, προκαλώντας εκτεταμένη ρύπανση και διαμάχες.
Το γάλα ασβέστη, Ca(OH)2, αντιδρά με στοιχειακό θείο για να δώσει ένα «άσβεστο-θείο», το οποίο έχει χρησιμοποιηθεί ως εντομοκτόνο. Το δραστικό συστατικό είναι πιθανώς ένα πολυσουλφίδιο ασβεστίου, όχι το θειούχο ασβέστιο.
Δραστικότητα και χρήσεις
Το θειούχο ασβέστιο αποσυντίθεται κατά την επαφή με το νερό, συμπεριλαμβανομένου του υγρού αέρα, δίνοντας ένα μείγμα Ca(SH)2, Ca(OH)2 και Ca(SH)(OH).
Αντιδρά με οξέα όπως το υδροχλωρικό οξύ, για να απελευθερώσει τοξικό αέριο υδρόθειο.
Το θειούχο ασβέστιο είναι φωσφορίζον και θα ανάψει κόκκινο του αίματος για έως και μία ώρα μετά την αφαίρεση μιας πηγής φωτός.
Starlink
To Starlink είναι σύστημα δορυφόρων που κατασκευάζεται από την SpaceX για την παροχή δορυφορικού διαδικτύου. Το σύστημα θα αποτελείται από χιλιάδες μικρούς δορυφόρους σε χαμηλή γήινη τροχιά (LEO), σε συνδυασμό με πομποδέκτες εδάφους. Η SpaceX σχεδιάζει επίσης να πουλήσει μερικούς από τους δορυφόρους για στρατιωτικούς και επιστημονικούς ή διερευνητικούς σκοπούς. Οι εγκατάστασεις ανάπτυξης δορυφόρων της SpaceX βρίσκεται στο Ρέιμοντ της Ουάσινγκτον. Το συνολικό κόστος του δεκαετούς έργου για το σχεδιασμό, την κατασκευή και την ανάπτυξη του Starlink από την SpaceX τον Μάιο του 2018 εκτιμήθηκε περίπου στα 10 δις. $.
Η ανάπτυξη του προγράμματος ξεκίνησε το 2015, με τους δύο πρώτους δοκιμαστικούς δορυφόρους να μπαίνουν σε τροχιά τον Φεβρουάριο του 2018. Ένα δεύτερο ζευγάρι δοκιμαστικών δορυφόρων και η πρώτη μαζική εκτόξευση δορυφόρων πραγματοποιήθηκε τον Μάιο του 2019 όταν οι πρώτοι 60 λειτουργικοί δορυφόροι μπήκαν σε τροχιά. Από το 2020, η SpaceX εκτοξεύει 60 δορυφόρους ανά φορά, με στόχο την ανάπτυξη των 1.584 δορυφόρων για την παροχή διαδικτύου παγκοσμίως έως τα τέλη του 2021-2022. Η SpaceX θα παρέχει δοκιμαστικές υπηρεσίες σε χρήστες που κατοικούν στις βόρειες Ηνωμένες Πολιτείες και τον Καναδά έως τον Αύγουστο του 2020.
Έχουν προβληθεί ανησυχίες σχετικά με τον μακροπρόθεσμο κίνδυνο διαστημικών σκουπιδιών που θα προκύψει από την τοποθέτηση χιλιάδων δορυφόρων σε τροχιές άνω των 600 χιλιομέτρων και το πιθανό αντίκτυπο στην αστρονομία. Οι δορυφορικές τροχιές του Starlink μειώθηκαν στα 550 χιλιόμετρα και κάτω. Η SpaceX φέρεται να προσπαθεί να λύσει το τελευταίο ζήτημα, με το Starlink 2, ένας από τους δορυφόρους έχει μια πειραματική επίστρωση για να τον κάνει λιγότερο ανακλαστικό και, συνεπώς, να επηρεάζει λιγότερο τις αστρονομικές παρατηρήσεις που βασίζονται στο έδαφος. Ακομα η εκτόξευση του Ιουνίου του 2020 περιελάμβανε έναν δορυφόρο με ενα πειραματικό σκίαστρο.
Εκτοξεύσεις
Η ανάπτυξη των πρώτων 1.584 δορυφόρων θα γίνει σε 72 τροχιακά επίπεδα των 22 δορυφόρων το καθένα. H SpaceX εκτόξευσε τους πρώτους 60 δορυφόρους του αστερισμού τον Μάιο του 2019 σε τροχιά 480 χιλιομέτρων.
H SpaceX αναμένει 24 εκτοξεύσεις Starlink το 2020. Τον Μάρτιο του 2020, η SpaceX ανέφερε ότι παράγει έξι δορυφόρους την ημέρα.
Οι δορυφόροι Starlink έχουν σχεδιαστεί για να εκτοξεύονται στο Starship, έναν υπό ανάπτυξη πύραυλο της SpaceX, που θα εκτοξεύει μέχρι 400 δορυφόρους κάθε φορά.
Κατανομή Ραντεμάχερ
thumb|right|300px|Συνάρτηση μάζας πιθανότητας Ραντεμάχερ
Η κατανομή Ραντεμάχερ είναι μια διακριτή συνάρτηση κατανομής τυχαίας μεταβλητής. Περιγράφει ένα τυχαίο πείραμα με δύο πιθανά αποτελέσματα (επιτυχία - αποτυχία) και πιθανότητα επιτυχίας 1/2.
Θεωρούμε την τυχαία μεταβλητή X που παίρνει τιμές -1 ή +1, δηλαδή. Για X=+1 έχουμε επιτυχία και για X=-1 αποτυχία. Λέμε ότι η X ακολουθεί την κατανομή Rademacher αν:
Αν η τυχαία μεταβλητή Y ακολουθεί την κατανομή Rademacher με παράμετρο p, τότε η ακολουθεί την κατανομή Μπερνούλλι με παράμετρο p = 1/2.
Αναμενόμενη τιμή
Από τον ορισμό της αναμενόμενης τιμής, έχουμε ότι
Διακύμανση
Χρησιμοποιώντας ότι X = 2Y - 1 για, έχουμε ότι
Λοξότητα
Η λοξότητα μίας τυχαίας μεταβλητής ορίζεται ως: Επομένως από την λοξότητα για την κατανομή Μπερνούλλι, έχουμε ότι
Κύρτωση
Αντίστοιχα με την λοξότητα, από τον ορισμό της κύρτωσης, έχουμε ότι:
Ροπές
Από τον ορισμό της αναμενόμενης τιμής, έχουμε ότι για κάθε μονό k \in \N: Για κάθε ζυγό k \in \N έχουμε ότι:
Πιθανογεννήτρια συνάρτηση
Η πιθανογεννήτρια συνάρτηση δίνεται από τον τύπο:
Χαρακτηριστική συνάρτηση
Η χαρακτηριστική συνάρτηση δίνεται από τον τύπο:
Παραπομπές
Κατηγορία:Θεωρία πιθανοτήτων Κατηγορία:Κατανομές Κατηγορία:Στατιστική
Επαμεινώνδας Λουριώτης
Ο Επαμεινώνδας Λουριώτης (1817 - 1887) υπήρξε Έλληνας πολιτικός του 19ου αιώνα.
Βιογραφικά στοιχεία
Γεννήθηκε στα Ιωάννινα το 1817, όπου είχαν καταφύγει οι γονείς του από τον Λούρο. Επί της πολιορκίας του Μεσολογγίου ο πατέρας του κατέφυγε στη Γενεύη, όπου ο μικρός Επαμεινώνδας έμαθε τα πρώτα του γράμματα και την γαλλική γλώσσα. Επέστρεψε στην Ελλάδα το 1833 για να σπουδάσει την νομική και από το 1851 μπήκε στην δικαστική υπηρεσία, παίρνοντας προαγωγή μέχρι τις ανώτατες θέσεις. Χρημάτισε πρωτοδίκης μέχρι το 1854, εφέτης το 1859, προήχθη σε εισαγγελέα του Αρείου Πάγου το 1872, και σε εισαγγελέα ων Εφετών στην Αθήνα και το Ναύπλιο μέχρι το 1876.
Τιμήθηκε με πολλά παράσημα.
Απεβίωσε στην Αθήνα στις 24 Ιουλίου 1887.
Πηγές
Κατηγορία:Νομάρχες Κέρκυρας Κατηγορία:Έλληνες νομικοί
Τα καλύτερα χρόνια της ζωής μας
Τα καλύτερα χρόνια της ζωής μας (πρωτότυπος τίτλος στα αγγλικά The Best Years of Our Lives) είναι ο τίτλος δραματικής αμερικανικής ταινίας του Γουίλιαμ Γουάιλερ με τους Φρέντρικ Μαρτς, Ντέινα Άντριους και Μίρνα Λόι (1946). Η ταινία απέσπασε συνολικά επτά βραβεία Όσκαρ, ανάμεσα σε αυτά, το βραβείο καλύτερης ταινίας και πρώτου ανδρικού ρόλου για την ερμηνεία του Φρέντρικ Μαρτς.
Το 1989 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών Αμερικής.
Υπόθεση
Η ταινία πραγματεύεται το πρόβλημα της επανένταξης τριών βετεράνων του Β' Παγκοσμίου Πολέμου στην κοινωνία. Ο Αλ Στίβενσον (Φρέντρικ Μαρτς) επιστρέφει στην υψηλή του θέση στην τράπεζα αλλά του είναι δύσκολο να εγκαταλείψει την αφοσίωση στους πρώην συμπολεμιστές εξυπηρετώντας τραπεζικά συμφέροντα. Τα παιδιά του επίσης, ύστερα από τρία χρόνια απουσίας, τον αντιμετωπίζουν ως ξένο. Ο Φρεντ Πέρι (Ντέινα Άντριους) συναντά δυσκολίες στην ανεύρεση εργασίας και ο γάμος του με την Μαρί (Βιρτζίνια Μάγιο) κινδυνεύει να διαλυθεί, ενώ ο Χόμερ Πάρις (Χάρολντ Ράσελ) επιστρέφει στην πολιτική του ζωή με τα άνω άκρα ακρωτηριασμένα. Οι ζωές των τριών αυτών ανδρών διασταυρώνονται κι ο ένας προσπαθεί να δώσει κουράγιο στον άλλο για να ξεπεράσουν το παρελθόν και να ξεκινήσουν μια νέα ζωή.
Πληροφορίες Παραγωγής
Ο πόλεμος είχε πια τελειώσει και ο Ευρωπαϊκός κινηματογράφος είχε αρχίσει να επηρεάζει τον Αμερικάνικο, με έργα όπως το Ρώμη, Ανοχύρωτη Πόλη (Roma, Citta Aperta, 1945) του Ροσελίνι και το Les Enfants Du Paradis (Τα Παιδιά Του Παραδείσου, 1946) του Καρνέ που έδειχναν στους Αμερικανούς την ωμή πραγματικότητα και χτυπούσαν την καρδιά με τα σημαντικά τους μηνύματα και τις εικόνες τους χωρίς κανένα εξωραϊσμό. Ο πρώτος παραγωγός του Χόλυγουντ που αντελήφθη τις αλλαγές ήταν ο Σάμιουελ Γκόλντγουιν, ο οποίος έχοντας διαβάσει ένα άρθρο του περιοδικού πάνω στους απόμαχους του Β' Παγκοσμίου Πολέμου και στις δυσκολίες προσαρμογής που συναντούσαν μετά την επιστροφή τους, αποφάσισε να πραγματοποιήσει μια ταινία που θα μιλούσε στην καρδιά του πολίτη. Γι' αυτό το λόγο προσέλαβε για τη συγγραφή του σεναρίου τον Αμερικανό δημοσιογράφο και απεσταλμένο στον πόλεμο, ΜακΚίνλεϊ Κάντορ και τον Αμερικανό δραματουργό και βραβευμένο με Πούλιτζερ Ρόμπερτ Σέργουντ. Οι δυο τους έγραψαν το σενάριο του Τα Καλύτερα Χρόνια της Ζωής μας βασισμένο εν μέρει στο μυθιστόρημα που έγραψε ο Κάντορ Glory For Me την περίοδο που ασχολούνταν ταυτόχρονα με τη συγγραφή του σεναρίου της ταινίας. Η σκηνοθεσία ανατέθηκε στον Γουίλιαμ Γουάιλερ, ο οποίος είχε βρεθεί στην Ευρώπη κατά τη διάρκεια του πολέμου για να γυρίσει το ντοκυμαντέρ Memphis Belle και δούλεψε σκληρά για να μαζέψει μαρτυρίες από τους στρατιώτες τους οποίους συνάντησε.
Γυρίσματα
Τα γυρίσματα ξεκίνησαν τον Απρίλιο του 1946 και το συνεργείο του Γουάιλερ μετακινήθηκε σε πολλές τοποθεσίες από το Λος Άντζελες μέχρι και το Φοίνιξβιλ. Η εξαιρετική φωτογραφία του διευθυντή φωτογραφίας Γκρεγκ Τόλαντ, έδωσε διαφορετική υπόσταση στην ταινία καθώς χρησιμοποίησε βάθος εστίασης, ώστε τα αντικείμενα να φαίνονται τόσο κοντά όσο και μακριά από την κάμερα. Στη σκηνή στην οποία ο Φρεντ Ντέρι ξαναζεί τις αερομαχίες του πολέμου περνώντας ανάμεσα στα βομβαρδιστικά αεροσκάφη, (που αποτελεί και μια από τις πιο αξιομνημόνευτες της ταινίας), ο Γουάιλερ χρημοποίησε το ζουμ της κάμερας προκειμένου να μιμηθεί την απογείωση αεροπλάνου. Στην ταινία συμμετείχαν μεγάλοι αστέρες της εποχής όπως η Μύρνα Λόι, ο Φρέντρικ Μαρτς, ο Ντέινα Άντριους, η Τερέζα Ράιτ και η Βιρτζίνια Μάγιο, καθώς κι ένας μη επαγγελματίας ηθοποιός, ο Χάρολντ Ράσελ, ο οποίος είχε χάσει τα άνω άκρα του κατά τη διάρκεια του πολέμου και στη θέση τους είχε δυο γάντζα. Η ερμηνεία του Ράσελ μίλησε στην καρδιά όλων των απομάχων του πολέμου δίνοντάς τους κουράγιο.
Υποδοχή και Βραβεία
Η ταινία έκανε τεράστια επιτυχία στο box-office και παραμένει μέχρι και σήμερα στη λίστα με τις 100 εμπορικότερες ταινίες του Αμερικανικού Κινηματογράφου όλων των εποχών (Ήταν η έβδομη εμπορικότερη ταινία όλων των εποχών το 1946, ακολουθώντας το Όσα Παίρνει ο Άνεμος (Gone With the Wind, 1939), το Οι καμπάνες της Αγίας Μαρίας (The Bells of St. Mary's, 1945) και τέσσερις ταινίες της Ντίσνεϊ). Η ταινία μίλησε στην καρδιά το θεατών καθώς κάθε της σκηνή χαρακτηριζόταν από ρεαλισμό και φυσικότητα που δεν είχε προηγούμενο σε Χολυγουντιανή ταινία. Η ταινία άφηνε ερωτήματα στο θεατή όπως: Η Αμερική στην οποία επέστρεψαν αυτοί οι άνδρες δείχνει πραγματικά ότι η θυσία τους ήταν απαραίτητη, ή έκλεψε από εκείνους τα καλύτερα χρόνια της ζωής τους; Η ταινία έλαβε 8 υποψηφιότητες και κέρδισε 7 όσκαρ, μεταξύ των οποίων Όσκαρ Καλύτερης Ταινίας και Όσκαρ Σκηνοθεσίας για τον Γουάιλερ (το δεύτερο μετά την ''Κυρία Μίνιβερ (Mrs. Miniver)'' του 1942). Ο Φρέντρικ Μαρτς βραβεύτηκε επίσης για δεύτερη φορά μετα το Δόκτωρ Τζέκιλ του 1931 και ο Χάρολντ Ράσελ έλαβε δυο βραβεία όσκαρ (Β' Ανδρικού Ρόλου κι ένα Τιμητικό), ο ηθοποιός ξέσπασε στα κλάματα κατά τη διάρκεια του ευχαριστήριου λόγου του κι εκμυστηρεύτηκε στους δημοσιογράφους ότι δεν επρόκειτο να ξανασυμμετάσχει σε ταινία. Τα Καλύτερα Χρόνια της Ζωής Μας'' αποτελεί το πρώτο παράδειγμα ταινίας που πραγματεύεται την επιστροφή των στρατιωτών στα σπίτια τους.
Βραβεία Ακαδημίας Κινηματογράφου (Όσκαρ) Βράβευση:
Υποψηφιότητα:
Επιρροή σε άλλες ταινίες και Διαχρονικότητα
Η ταινία αποτέλεσε πηγή έμπνευσης για τη δημιουργία πολλών άλλων ταινιών με θέμα την επανένταξη στην κοινωνία των απομάχων του πολέμου, εκ των οποίων οι σημαντικότερες είναι Ο Ελαφοκυνηγός (Deer Hunter, 1978) του Τσιμίνο και Ο Γυρισμός (Coming Home)'' του Άσμπι, που πραγματεύονται τις συνέπειες ενός άλλου καταστρεπτικού πολέμου εκείνου του Βιετνάμ.
Το 1998 το Αμερικανικό Ινστιτούτο Κινηματογράφου κατέταξε την ταινία 37η στη λίστα με τις καλύτερες ταινίες όλων των εποχών.
Αρκάντε (Ιταλία)
Το Αρκάντε (ιταλικά: Arcade) είναι ιταλικός δήμος στην Επαρχία του Τρεβίζο, στην περιφέρεια του Βένετου.
Γνώθι σαυτόν
μικρογραφία|274x274εσ|Ψηφιδωτό του 1ου αι. με την επιγραφή «ΓΝΩΘΙ CΑΥΤΟΝ» - Εθνικό Μουσείο στις Θέρμες Το γνώθι σεαυτόν, ΓΝΩΘΙ ΣΕΑΥΤΟΝ ή Γνῶθι σεαυτόν  < γιγνώσκω + ἑαυτός (που σημαίνει, "Γνωρίστε τον εαυτό σου »  στα λατινικά  Nosce te ipsum) είναι ένα από τα Δελφικά Παραγγέλματα.
Προέλευση και ερμηνείες
μικρογραφία|265x265εσ|[[Ναός του Απόλλωνα (Δελφοί)|Ναός του Απόλλωνα στους Δελφούς  ]] Σύμφωνα με τον Χαρμίδη του Πλάτωνος, είναι το παλαιότερο από τα τρία Παραγγέλματα  που ήταν χαραγμένα στην είσοδο του Ναού του Απόλλωνος  στους Δελφούς. Η περιγραφή των Δελφών από τον περιηγητὴ Παυσανία επιβεβαιώνει την ύπαρξή του .<BR> Για την προέλευση του "γνῶθι σαυτόν" οι απόψεις διίστανται. το «γνώθι σαυτόν» του Σωκράτους, η αυτογνωσία είναι λέξη κλειδί του ανθρωπισμού διότι αναθέτει στον άνθρωπο το καθήκον να γνωρίζει το δικό του μέτρο χωρίς να προσπαθεί να ανταγωνιστεί τους θεούς. Πριν του Σωκράτους και της ανέγερσης του Ναού του Απόλλωνος  στους Δελφούς, ο Ηράκλειτος της Εφέσου είχε εκφράσει επίσης την  ιδέα της αυτογνωσίας, είχε πει «πως ερεύνησε τον εαυτό του κι έμαθε τα πάντα από τον εαυτό του» <BR>
Ο Πορφύριος, στο βιβλίο του "περί του γνῶθι σαυτόν" αναρωτιέται για το νόημα και την προέλευση αυτής της επιγραφής. Ο Διογένης Λαέρτιος στο  έργο του  "Βίοι Φιλοσόφων"  γράφει για τον Θαλή τα εξής: "[1.40] Δικό του είναι το Γνώθι σαυτόν, που ο Αντισθένης στις Διαδοχές του λέει πως ήταν της Φημονόης (πρώτη προμάντιδα  του Δελφικού Μαντείου), που όμως το ιδιοποιήθηκε ο Χίλων .<BR> Ο Αριστοτέλης, σε  διάλογο (Περί  φιλοσοφίας), ερεύνησε την χρονολογία του Γνῶθι σεαυτόν  σε σχέση με την  ιστορία του Ναού των Δελφών, το συμπέρασμά του ήταν ότι δεν άνηκε σε κανέναν  από τους επτά σοφούς όπως πίστευαν μέχρι τότε και ότι ήταν  παλαιότερο από τον Χίλωνα. Αυτό το Παράγγελμα έδωσε ώθηση στον Σωκράτη και τον οδήγησε  στην έρευνά του σχετικά με τις ηθικές απαιτήσεις που του επέτρεψε να ανακαλύψει εκ νέου την ηθική αρχή της Απολλώνιας λατρείας. Με αυτόν τον τρόπο, δημιουργήθηκε ένας σύνδεσμος μεταξύ της ελληνικής θρησκείας και της φιλοσοφίας.
<BR> Ωστόσο, σύγχρονοι συγγραφείς θεωρούν ότι τα τρία παραγγέλματα  ήταν πιθανότατα δημοφιλείς παροιμίες, που αργότερα αποδόθηκαν σε συγκεκριμένους σοφούς. Ο Χέγκελ βλέπει το "γνῶθι σαυτόν" ως σημάδι μιας σημαντικής στροφής  στην ιστορία του πνεύματος, ο Σωκράτης μετατρέπει  την εσωτερική συνείδηση  ως παράδειγμα της αλήθειας και επομένως της απόφασης.
Σύμφωνα με τον Πλάτωνα
Πλάτων, Χαρμίδης,164d "[164d].μᾶλλον ἀναθείμην, καὶ οὐκ ἂν αἰσχυνθείην μὴ οὐχὶ ὀρθῶς φάναι εἰρηκέναι, μᾶλλον ἤ ποτε συγχωρήσαιμ' ἂν ἀγνοοῦντα αὐτὸν ἑαυτὸν ἄνθρωπον σωφρονεῖν. Σχεδὸν γάρ τι ἔγωγε αὐτὸ τοῦτό φημι εἶναι σωφροσύνην, τὸ γιγνώσκειν ἑαυτόν, καὶ συμφέρομαι τῷ ἐν Δελφοῖς ἀναθέντι τὸ τοιοῦτον γράμμα. Καὶ γὰρ τοῦτο οὕτω μοι δοκεῖ τὸ γράμμα ἀνακεῖσθαι, ὡς δὴ πρόσρησις οὖσα τοῦ θεοῦ τῶν εἰσιόντων ἀντὶ τοῦ χαῖρε, ὡς....."
"[164d].Από εκείνα εγώ θα προτιμούσα να αποσύρω χωρίς αισχύνη και να παραδεχτώ ότι δεν μίλησα ορθά διότι δεν μπορώ  παρά να συμφωνήσω  ότι είναι αδύνατόν άνθρωπος που αγνοεί τον εαυτό του να είναι σώφρων. Διότι τουλαχιστον εγώ αυτό πιστευω ότι σωφροσύνη είναι το να γνωρίζει  κανείς τον εαυτόν του καὶ συμφωνώ με εκείνον που τοποθέτησε  την επιγραφή  αυτή  στον Ναό  των Δελφών  διότι μου φαίνεται ότι η επιγραφή αυτή τοποθετήθηκε στο αέτωμα  ως χαιρετισμός του θεού  προς τους εισερχομένους αντί του χαίρε." - Πλάτων, Πρωταγόρας [343a - b] "[343a - b] τελέως πεπαιδευμένου ἐστὶν ἀνθρώπου. τούτων ἦν καὶ Θαλῆς ὁ Μιλήσιος καὶ Πιττακὸς ὁ Μυτιληναῖος καὶ Βίας ὁ Πριηνεὺς καὶ Σόλων ὁ ἡμέτερος καὶ Κλεόβουλος ὁ Λίνδιος καὶ Μύσων ὁ Χηνεύς, καὶ ἕβδομος ἐν τούτοις ἐλέγετο Λακεδαιμόνιος Χίλων. οὗτοι πάντες ζηλωταὶ καὶ ἐρασταὶ καὶ μαθηταὶ ἦσαν τῆς Λακεδαιμονίων παιδείας, καὶ καταμάθοι ἄν τις αὐτῶν τὴν σοφίαν τοιαύτην οὖσαν, ῥήματα βραχέα ἀξιομνημόνευτα ἑκάστῳ εἰρημένα· οὗτοι καὶ κοινῇ συνελθόντες [343b] ἀπαρχὴν τῆς σοφίας ἀνέθεσαν τῷ Ἀπόλλωνι εἰς τὸν νεὼν τὸν ἐν Δελφοῖς, γράψαντες ταῦτα ἃ δὴ πάντες ὑμνοῦσιν, «Γνῶθι σαυτόν» καὶ «Μηδὲν ἄγαν». .."
"[343a - b] Σ᾽ αυτούς ανήκει κι ο Θαλής ο Μιλήσιος κι ο Πιττακός ο Μυτιληναίος κι ο Βίας από την Πριήνη κι ο Σόλων ο συμπολίτη ς μας κι ο Κλεόβουλος από τη Λίνδο και ο Μύσων από τις Χηνές· έβδομο μαζί τους λογαριάζουν τον Χίλωνα τον Λακεδαιμόνιο. Όλοι αυτοί ήταν φανατικοί οπαδοί και εραστές και μαθητές της σπαρτιατικής παιδείας. Απόδειξη ότι κάτι τέτοιο ήταν η σοφία τους είναι οι σύντομες φράσεις, οι αξιομνημόνευτες, που έχει πει ο καθένας τους και που, αφού συγκεντρώθηκαν όλοι αυτοί, [343b] τις έκαναν κοινό αφιέρωμα στον Απόλλωνα, στο ναό του στους Δελφούς, σαν τον πρώτο καρπό της σοφίας τους, χαράζοντας τα επιγράμματα που λέει και ξαναλέει όλος ο κόσμος: «γνώρισε τον εαυτό σου» και «μακριά από τις υπερβολές». ...." - Πλάτων, -Νομοί[11,923] "[11,923](Ἀθηναῖος) ὦ φίλοι, φήσομεν, καὶ ἀτεχνῶς ἐφήμεροι, χαλεπὸν ὑμῖν ἐστιν γιγνώσκειν τὰ ὑμέτερ' αὐτῶν χρήματα καὶ πρός γε ὑμᾶς αὐτούς, ὥσπερ καὶ τὸ τῆς Πυθίας γράμμα φράζει, τὰ νῦν."
"''[11,923] Ω Φίλοι, θα τους πούμε, που θα ζήσετε ίσως μια μέρα, είναι δύσκολο όχι μόνο να γνωρίζετε ό, τι σας ανήκει, αλλά και τον ίδιο τον εαυτό σας (δηλαδή το «Γνῶθι σαυτόν» όπως λέει η επιγραφή του Μαντείου των Δελφών αυτή τη στιγμή." - Πλάτων,Φίληβος [48c....] [48c....] Σωκράτης: ἔστιν δὴ πονηρία μέν τις τὸ κεφάλαιον, ἕξεώς τινος ἐπίκλην λεγομένη: τῆς δ᾽ αὖ πάσης πονηρίας ἐστὶ τοὐναντίον πάθος ἔχον ἢ τὸ λεγόμενον ὑπὸ τῶν ἐν Δελφοῖς γραμμάτων. [48d] Πρώταρχος: τὸ γνῶθι σαυτὸν λέγεις, ὦ Σώκρατες;
''[48c....] Σωκράτης: - Είναι στην ουσία μια κακότητα που παίρνει το όνομά της  από κάποια ιδιαίτερη διάθεση του συνόλου  της κακότητας πρόκειται για αντίθετη κατάσταση από εκείνη που λένε τα Δελφικά Παραγγέλματα. [48d] Πρώταρχος: Εννοείς το "Γνῶσι σαυτόν "  Σωκράτη. - Πλάτων,Αλκιβιάδης Α (124b) "(124b) ὦ μακάριε, πειθόμενος ἐμοί τε καὶ τῷ ἐν Δελφοῖς γράμματι, γνῶθι [124b] σαυτόν, ὅτι οὗτοι ἡμῖν εἰσιν ἀντίπαλοι, ἀλλ' οὐχ οὓς σὺ οἴει: ὧν ἄλλῳ μὲν οὐδ' ἂν ἑνὶ περιγενοίμεθα, εἰ μή περ ἐπιμελείᾳ γε ἂν καὶ τέχνῃ"
"''(124b) Ω ευλογημένε μου φίλε (Αλκιβιάδη), ακλούθησε τις συμβουλές μου και πιστέψτε στην επιγραφή των Δελφών: Γνώρισε  τον εαυτό σου και  να ξέρεις ότι οι αντίπαλοί μας  δεν είναι αυτοί που νομίζεις και ότι, για να τους ξεπεράσουμε, δεν υπάρχει άλλος  τρόπος από την επιμέλεια  και τη γνώση."